আজকের একজন কিশোর বা তরুনকে জিজ্ঞেস করলে দেখা যাবে তারা ওইসব ঐতিহাসিক বিতর্ক সম্পর্কে হয়তো জানে কিছুটা। কিন্তু স্বাধীনতা যুদ্ধের সময় আমরা কেমন রাষ্ট্র ব্যবস্থার স্বপ্ন দেখেছিলাম সেটা কিন্তু প্রায় সবাই জানে না। ওদের আসলে কোন দোষ নেই – ওদেরকে আমরা যা জানিয়েছি সেটাই তারা জেনেছে; যা জানাইনি সেটা জানেনি তারা। একচল্লিশ বছর পার হয়েছে আমাদের স্বাধীনতা প্রাপ্তির, কিন্তু এখনো আমরা এই বিজয়ের হ্যাংওভার কাটিয়ে উঠে, ওই অনাবশ্যক বিতর্কের উর্দ্ধে উঠে আমাদের স্বপ্নের জাতিরাষ্ট্রটি গঠনের কাজ করতে পারিনি – এটা হাস্যকর রকম ব্যর্থটা। আর ভয়ঙ্কর ব্যাপার হোল কাজ করা দূরে থাকুক সেই জাতিরাষ্ট্রের রূপরেখাটুকু পর্যন্ত সবাইকে জানতে দেইনি। তার ফল আমরা আমাদের রাষ্ট্রটিকে দেখলেই বুঝতে পারি।